ΒΚΜΑ Γερεβάν

Η BKMA Γερεβάν ( ή αλλιώς , που σημαίνει Κεντρικός Στρατιωτικός Αθλητικός Όμιλος, Γερεβάν, είναι ένας αρμενικός ποδοσφαιρικός σύλλογος με έδρα το Γερεβάν. Το σημερινό γήπεδο της ομάδας είναι το Στάδιο Ακαδημίας Ποδοσφαίρου του Γερεβάν.

Ιστορία 
Κατά τη διάρκεια της σοβιετικής περιόδου στην Αρμενία, ιδρύθηκε το 1948 στο Γερεβάν ο Κεντρικός Στρατιωτικός Αθλητικός Όμιλος του Γερεβάν. Ήταν δε ευρέως γνωστός, με τη ρωσική συντομογραφία του ως ΤΣΣΚΑ Ερεβάν. 

Κατά τη διάρκεια των ετών, η ομάδα άλλαξε πολλές φορές επωνυμία:

•	1948 — 1953 . «Οίκος Αξιωματικών» (ST), Γερεβάν

•	1951 — 1956 . «Οίκος των Αξιωματικών της Περιφέρειας» (SSHT), Γερεβάν

•	1957 — 1959 . "Στρατιωτικός Αθλητικός Όμιλος" (ZSHMA), Γερεβάν

•	1960 — 1991 . «Αθλητικός όμιλος του Στρατού» (BMA), Γερεβάν

•	1991 — 1997 . "Κεντρικός Αθλητικός όμιλος της Αρμενίας" (CSC), Γερεβάν

Μετά την ανεξαρτησία της Αρμενίας, η ομάδα πραγματοποίησε (1994) το επαγγελματικό της ντεμπούτο στις εγχώριες ποδοσφαιρικές διοργανώσεις στη Β' Εθνική Κατηγορία της χώρας, όπου και τερμάτισε 3η.
Τη επόμενη σεζόν, 1995-96, τερμάτισε 2η πίσω από ΦΚ Αραμπκίρ, και νίκησε την Αραγκάτς Γκιουμρί σε αγώνα πλέι οφ ανόδου, κερδίζοντας έτσι τον προβιβασμό στη Αρμενική Πρέμιερ Λιγκ της επόμενης σεζόν. 

Ωστόσο, στα μισά της σεζόν 1997-98, η BKMA αποσύρθηκε από το πρωτάθλημα, με αποτέλεσμα να καταλάβει την 12η και τελευταία θέση και να υποβιβαστεί. ΄Εκτοτε η ομάδα παρέμεινε ανενεργή 

Το 2019, η BKMA αναβίωσε χάρη στις άοκνες προσπάθειες του τότε υπουργού Άμυνας της Αρμενίας, Νταβίτν Τονογιάν. Επικεφαλής προπονητής της ομάδας ανέλαβε ο Ραφαέλ Ναζαριάν, με βοηθό τον Βαραζντάτ Αβετισιάν.

Τη σεζόν 2023-24, η ομάδα συνεχίζει να αγωνίζεται στην κορυφαία κατηγορία του Αρμενικού ποδοσφαίρου.

Τίτλοι

Πρωτάθλημα Β’ κατηγορίας (1) 1995

Παραπομπές

Εξωτερικοί σύνδεσμοι
  footballfacts.ru
transfermarkt.com
 ffa.am
Επίσημο κανάλι του συλλόγου στο instagram

Ποδοσφαιρικές ομάδες Αρμενίας
Ιδρύσεις ποδοσφαιρικών ομάδων το 1948